[{"text_idx": "#000002", "text": "Trefnu\u2019r ymweliadGwarchodfa NaturY co\u0302d cefn gwladMynediad"}, {"text_idx": "#000003", "text": "Llinell amserEnwau yn Yr Ardal"}, {"text_idx": "#000009", "text": "Cafodd Cwm Idwal ei ddynodi fel Gwarchodfa Natur Genedlaethol ym 1954, ond mae\u2019r rheoli wedi newid cryn dipyn ers hynny, ac o\u2019r herwydd, mae\u2019r tirlun wedi newid yn sylweddol hefyd. Diddymwyd defaid a gwartheg o Gwm Idwal tua 1998, ond yn ystod y 1960au a\u2019r 1970au codwyd plotiau arbrofol i weld ar ba raddfa y byddai\u2019r cynefin uchafbwynt hinsoddol terfynol, sef coed collddail, yn dychwelyd."}, {"text_idx": "#000010", "text": "Gwelwn o\u2019r lluniau ar y chwith bod y cynefinoedd wedi trawsnewid o laswelltir i rostir sych, ac yn y plot mwyaf, a\u2019r plot mwyaf Gogleddol yng Nghwm Idwal, mae coed fel celyn a\u2019r griafolen wedi dychwelyd."}, {"text_idx": "#000011", "text": "Heddiw mae\u2019r warchodfa gyfan yn arbrawf mesur cyflymdra olyniaeth. Gan nad oes ffiniau o amgylch terfyn y warchodfa defnyddir gwasanaeth bugeiliaid i gadw defaid ar y tiroedd amaethyddol sy\u2019n terfynu ar Gwm Idwal. Yn ogystal a\u0302 rheoli\u2019r bugeilio, rhaid rheoli effaith pobl ar Gwm Idwal hefyd. Mae nifer helaeth o bobl yn ymweld a\u0302 Chwm Idwal pob blwyddyn, ac mae hyn yn gallu arwain at erydiad llwybrau, yn enwedig ar adegau prysuraf y flwyddyn."}, {"text_idx": "#000012", "text": "Mae llwybrau troed effeithiol yn gymorth i warchod safle fel Cwm Idwal mewn nifer o ffyrdd. Mae llwybrau sydd ag wyneb cerrig a traeniad da yn ddeniadol iawn ar gyfer y canran uchaf o gerddwyr \u2013 sef teuluoedd, grwpiau addysg, a phobl sydd yn dechrau dod\ni adnabod y mynyddoedd. Tueddai\u2019r mwyafrif o ymwelwyr i Gwm Idwal aros ar y llwybrau, er fo\u2019r ardal gyfan yn ardal o fynediad agored."}, {"text_idx": "#000013", "text": "Yn ogystal a\u0302 darparu ffordd ddiogel i gerddwyr, mae llwybr sydd wedi\u2019i gynnal yn effeithiol yn diogelu ardaloedd bregus cyfagos, gan ddenu pobl i ffwrdd o\u2019r mannau lle mae planhigion prin, fel rhai \u2018Arctic-alpaidd\u2019, yn tyfu."}, {"text_idx": "#000014", "text": "Darllen pellach: Tir Mynediad Agored"}]